A BIZOTTSÁG 674/2008/EK RENDELETE
(2008. július 16.)
az 1782/2003/EK tanácsi rendelet és a 247/2006/EK tanácsi rendelet módosításáról, továbbá az 1782/2003/EK rendelet szerinti egységes támogatási rendszer részleges vagy szabad választáson alapuló végrehajtásakor alkalmazandó felső határok és az ugyanazon rendelet szerinti egységes területalapú támogatási rendszerben alkalmazandó éves pénzügyi keretek 2008. évi rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendeletek módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 64. cikke (2) bekezdésére, 70. cikke (2) bekezdésére, 143b. cikke (3) bekezdésére, valamint 143bc. cikke (1) és (2) bekezdése második albekezdésére,
tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (2) és különösen annak 20. cikke (3) bekezdésének második mondatára,
mivel:
(1)
Az 1782/2003/EK rendelet VIII. melléklete minden tagállam esetében megállapítja azokat a nemzeti felső határokat, amelyeket az említett rendelet 2. fejezetének III. címében említett referenciaösszegek nem léphetnek túl.
(2)
A 247/2006/EK rendelet 20. cikke (3) bekezdése első mondatának megfelelően Portugália úgy döntött, hogy a 2008. és azt követő évekre csökkenti az anyatehénre vonatkozó támogatások nemzeti felső határát, és a megfelelő összeget átcsoportosítja azon hozzájárulás megerősítése céljából, amelyet a Közösség a 247/2006/EK rendelet 23. cikke alapján nyújt az említett rendeletben megállapított egyedi intézkedések finanszírozásához. Ezért a Portugáliára vonatkozó 2008. és azt követő évi - az 1782/2003/EK rendelet VIII. mellékletében rögzített - nemzeti felső határokból indokolt leszámítani a 2009. és azt követő pénzügyi évekre vonatkozó - a 247/2006/EK rendelet 23. cikkének (2) bekezdésében megállapított - finanszírozási összegekhez hozzáadandó összegeket.
(3)
Indokolt az 1782/2003/EK rendelet 66-69. cikke szerinti támogatások mindegyike tekintetében rögzíteni az azokra a tagállamokra alkalmazandó 2008. évi felső határt, amelyek az 1782/2003/EK rendelet III. címe szerinti egységes támogatási rendszert a 2008. évben az említett rendelet III. címe 5. fejezetének 2. szakaszában rögzített feltételekkel hajtják végre.
(4)
Azon tagállamok esetében, amelyek 2008-ban élnek az 1782/2003/EK rendelet 70. cikke szerinti lehetőséggel, indokolt rögzíteni az egységes támogatási rendszerből kizárt közvetlen kifizetésekre alkalmazandó felső határok 2008. évi összegét.
(5)
Az egyértelműség érdekében helyénvaló közzétenni az egységes támogatási rendszerre vonatkozó - az 1782/2003/EK rendelet 66-70. cikkében említett kifizetésekre megállapított felső határoknak az ugyanazon rendelet VIII. melléklete szerinti felülvizsgált felső határokból való kivonásával kiszámított - 2008. évi felső határokat.
(6)
Az 1782/2003/EK rendelet 143b. cikke (3) bekezdésével összhangban indokolt megállapítani a 2008. évi pénzügyi kereteket azon tagállamok esetében, amelyek 2008-ban az említett rendelet IVa. címe szerinti egységes területalapú támogatási rendszert alkalmazzák.
(7)
Az egyértelműség érdekében indokolt közzétenni az 1782/2003/EK rendelet 143ba. cikke szerinti elkülönített cukortámogatás 2008. évi odaítélésének céljára az egységes területalapú támogatási rendszert alkalmazó tagállamok rendelkezésére bocsátható pénzeszközöknek e tagállamok bejelentései alapján rögzített felső összeghatárát.
(8)
Az egyértelműség érdekében indokolt közzétenni az 1782/2003/EK rendelet 143bb. cikke szerinti elkülönített gyümölcs- és zöldségtámogatás 2008. évi odaítélésének céljára az egységes területalapú támogatási rendszert alkalmazó tagállamok rendelkezésére bocsátható pénzeszközöknek e tagállamok bejelentései alapján rögzített felső összeghatárát.
(9)
Indokolt az egységes területalapú támogatási rendszert alkalmazó tagállamok esetében rögzíteni az 1782/2003/EK rendelet 143bc. cikkének (1) és (2) bekezdése szerinti átmeneti gyümölcs- és zöldségtámogatásokra alkalmazandó felső határoknak az említett tagállamok bejelentései alapján megállapított 2008. évi összegét.
(10)
Következésképpen az 1782/2003/EK és a 247/2006/EK rendeletet ennek megfelelően módosítani kell.
(11)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
Az 1782/2003/EK rendelet VIII. mellékletében a Portugáliára vonatkozó 2008. és azt követő évi összegek helyébe a következő összegek lépnek:
„2008. év
:
608 221,
2009. év
:
608 751,
2010 és azt követő évek
:
608 447.”
2. cikk
A 247/2006/EK rendelet 23. cikkének (2) bekezdésében szereplő táblázatban a 2009. és azt követő pénzügyi évekre vonatkozó összegek helyébe az Azori-szigetek és Madeira esetében az alábbi összegek lépnek:
„2009. év
:
87,08,
2010 és azt követő évek
:
87,18.”
3. cikk
(1) Az 1782/2003/EK rendelet 66-69. cikkében említett felső határok 2008. évi összegét e rendelet I. melléklete rögzíti.
(2) Az 1782/2003/EK rendelet 70. cikkének (2) bekezdésében említett felső határok 2008. évi összegét e rendelet II. melléklete rögzíti.
(3) Az 1782/2003/EK rendelet III. címében említett egységes támogatási rendszerre vonatkozó 2008. évi felső határokat e rendelet III. melléklete rögzíti.
(4) Az 1782/2003/EK rendelet 143b. cikkének (3) bekezdésében említett éves pénzügyi keretek 2008. évi összegét e rendelet IV. melléklete állapítja meg.
(5) Az elkülönített cukortámogatás 2008. évi odaítélése céljára a Cseh Köztársaság, Lettország, Litvánia, Magyarország, Lengyelország, Románia és Szlovákia rendelkezésére bocsátható - az 1782/2003/EK rendelet 143ba. cikkének (4) bekezdésében említett - pénzeszközök felső összeghatárát e rendelet V. melléklete rögzíti.
(6) Az elkülönített gyümölcs- és zöldségtámogatás 2008. évi odaítélése céljára a Cseh Köztársaság, Magyarország, Lengyelország és Szlovákia rendelkezésére bocsátható - az 1782/2003/EK rendelet 143bb. cikkének (4) bekezdésében említett - pénzeszközök felső összeghatárát e rendelet VI. melléklete rögzíti.
(7) Az 1782/2003/EK rendelet 143bc. cikke (1) és (2) bekezdésének második albekezdésében említett felső határok 2008. évi összegét e rendelet VII. melléklete rögzíti.
4. cikk
Ez a rendelet az Európai Unió Hivatalos Lapjában való kihirdetést követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. július 16-án.